Oficialusis leidinys L 296 , 01/12/1993 p. 0043 - 0044



Komisijos reglamentas (EB) Nr. 3295/93 1993 m. lapkričio 26 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 3080/93 [2], ypač į jo 9 straipsnį, kadangi, siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis; kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais; kadangi tikslinga, kad pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento, turėtojas pagal Komisijos reglamento (EEB) Nr. 3796/90 [3] su pakeitimais, padarytais Reglamentu (EEB) Nr. 2674/92 [4], 6 straipsnio nuostatas ir toliau galėtų ja remtis tam tikrą laiką, jei jis yra sudaręs sutartį, minimą Tarybos reglamento (EEB) Nr. 1715/90 [5] 14 straipsnio 3 dalies antrosios pastraipos a arba b punktuose; kadangi Nomenklatūros komitetas nepareiškė nuomonės dėl pridedamos lentelės produkto Nr. 1 iki jo pirmininko nustatytos datos; kadangi šiame reglamente numatytos priemonės atitinka Nomenklatūros komiteto nuomonę dėl pridedamos lentelės produkto Nr. 2, PRIĖMĖ ŠĮ REGLAMENTĄ: 1 straipsnis Prekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje. 2 straipsnis Pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri jau neatitinka šio reglamento, turėtojas pagal Reglamento (EEB) Nr. 3796/90 6 straipsnio nuostatas ir toliau gali ja remtis dar 60 dienų nuo šio reglamento taikymo dienos, jei jis yra sudaręs sutartį, minimą Reglamento (EEB) Nr. 1715/90 14 straipsnio antrosios pastraipos a arba b punktuose. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. lapkričio 26 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 277, 1993 11 10, p. 1. [3] OL L 365, 1990 12 28, p. 17. [4] OL L 271, 1992 9 16, p. 5. [5] OL L 160, 1990 6 26, p. 1. -------------------------------------------------- PRIEDAS Prekių aprašymas | Klasifikavimas KN kodas | Paaiškinimai | 1 | 2 | 3 | 1.Laisvas dziudo švarkas iš 100 % nebalinto medvilninio audinio, pasiūtas iš dviejų skirtingos struktūros sunkių audinių, visiškai atviras priekyje ir be susegimo. Drabužis ilgomis rankovėmis, su skeltukais šonuose drabužio apačioje ir turintis vidinį sutvirtinimą, kurį sudaro dalinis pamušalas.Švarkas turi išorinį sutvirtinimą iš trečiojo audinio aplink apykaklę ir skvernus. Drabužis pasiūtas iš dviejų palų, susiūtų į plotį, o viršutinė pala dar prisiūta po rankovėmis išilgai.(Žr. nuotrauką Nr. 522) | 62043290 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 62 skirsnio 8 pastabą bei KN kodų 6204, 620432 ir 62043290 tekstus. | 2.Siuvinėta užuolaida, kurios 90,2 % bendros masės sudaro pagrindo audinys iš 52,7 % drobės ir 47,3 % medvilnės, o 9,8 % bendros masės — siuvinėjimas 100 % medvilnės siūlais. | 63039990 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, XI skyriaus 7 pastabos c punktą ir subpozicijos 2 pastabos B pastraipos c punktą, 63 skirsnio 1 pastabą bei KN kodų 6303, 630399 ir 63039990 tekstus. | +++++ TIFF +++++ | --------------------------------------------------